CELEX: 62013CN0424
Language: lv
Date: 2013-07-25 00:00:00
Title: Lieta C-424/13: Lūgums sniegt prejudiciālu nolēmumu, ko 2013. gada 25. jūlijā iesniedza Bayerischen Verwaltungsgerichtshofs (Vācija) — Zuchtvieh-Export GmbH/Stadt Kempten

16.11.2013   
            
            
               LV
            
            
               Eiropas Savienības Oficiālais Vēstnesis
            
            
               C 336/6
            
         Lūgums sniegt prejudiciālu nolēmumu, ko 2013. gada 25. jūlijā iesniedza Bayerischen Verwaltungsgerichtshofs (Vācija) — Zuchtvieh-Export GmbH/Stadt Kempten
   
   (Lieta C-424/13)
   2013/C 336/14
   Tiesvedības valoda — vācu
   
      Iesniedzējtiesa
   
   
      Bayerischen Verwaltungsgerichtshof
   
   
      Lietas dalībnieki pamata procesā
   
   
      Prasītāja: Zuchtvieh-Export GmbH
   
   
      Atbildētāja: Stadt Kempten
   
   
      Prejudiciālie jautājumi
   
   
               1)
            
            
               Vai Regulas (EK) Nr. 1/2005 (1) 14. panta 1. punkts ir interpretējams tādējādi, ka izbraukšanas vietas kompetentā iestāde zirgu dzimtas dzīvnieku un liellopu, aitu, kazu un cūku sugas mājdzīvnieku tālu pārvadājumu gadījumā, ja izbraukšanas vieta ir kādā no Eiropas Savienības dalībvalstīm, bet galamērķa vieta ir trešā valstī, organizatora iesniegtajā pārvadājuma žurnālā atbilstoši regulas 14. panta 1. punkta c) apakšpunktam zīmogu drīkst iespiest tikai tad, ja pārvadājuma žurnāls atbilst 14. panta 1. punkta a) apakšpunkta ii) daļā izvirzītajām prasībām attiecībā uz visu pārvadājuma maršrutu no izbraukšanas vietas līdz galamērķa vietai, tātad arī attiecībā uz pārvadājuma posmiem pilnībā ārpus Eiropas Savienības teritorijas?
            
         
               2)
            
            
               Vai Regulas (EK) Nr. 1/2005 14. panta 1. punkts ir interpretējams tādējādi, ka saskaņā ar šo tiesību normu izbraukšanas vietas kompetentā iestāde atbilstoši regulas 14. panta 1. punkta b) apakšpunktam drīkst noteikt pārvadājuma organizatoram pienākumu mainīt plānotā tālā pārvadājuma kārtību tādējādi, lai tā attiecībā uz visu pārvadājuma maršrutu no izbraukšanas vietas līdz galamērķa vietai atbilstu šīs regulas tiesību normām, pat ja noteikti pārvadājuma posmi atrodas tikai trešās valstīs?
            
         
      (1)  Padomes 2004. gada 22. decembra Regula (EK) Nr. 1/2005 par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr. 1255/97 (OV 2005 L 3, 1. lpp.)